27 beseer in busongeluk in LimpopoMinstens 27 mense is beseer nadat ŉ bus Vrydagoggend op die N1 buite Polokwane omgeslaan het. ŉ Woordvoerder van die provinsie se departement van vervoer, Joshua Kwapa, sê die bus was onderweg na Zimbabwe toe die ongeluk gebeur het. “Die busbestuurder het aan die slaap geraak waarna die bus teen ŉ versperring vasgery en omgeslaan het. Niemand is in die ongeluk dood nie en die beseerdes is op die toneel behandel.” Kwapa sê intussen dat sowat 7 000 motors tussen middernag en 6uur vanoggend deur die Kranskop-tolhek beweeg het. “Mense is ongeduldig weens die opeenhoping. Ons vra mense om geduldig te wees op die paaie.”